ตลท.เล็งปรับเกณฑ์ปิดสมุดทะเบียนเหลือ 5 วันล่วงหน้า เน้นคล่องตัว-เข้าถึงข้อมูลเร็ว
ตลท.เล็งปรับเกณฑ์ปิดสมุดทะเบียนเหลือ 5 วันล่วงหน้า เน้นความคล่องตัว-เข้าถึงข้อมูลเร็ว
ตลท.เล็งปรับเกณฑ์ปิดสมุดทะเบียนเหลือ 5 วันล่วงหน้า เน้นความคล่องตัว-เข้าถึงข้อมูลเร็ว
21 เม.ย. 2563

ตลาดหลักทรัพย์แห่งประเทศไทย (ตลท.) เดินหน้าตามแผนกลยุทธ์ด้านการปฏิรูปกฎเกณฑ์  (Regulatory Reform) เปิดรับฟังความคิดเห็น การปรับปรุงหลักเกณฑ์การเปิดเผยข้อมูลการกำหนดวันปิดสมุดทะเบียนหรือวันกำหนดรายชื่อผู้ถือหลักทรัพย์ สำหรับ REIT, Trust, กองทุนรวมทุกประเภท และ Derivative Warrant (DW)
โดยกำหนดให้บริษัทผู้ออกหลักทรัพย์มีหน้าที่เปิดเผยวันปิดสมุดทะเบียนพักการโอนหลักทรัพย์ (Book Closing Date) หรือวันกำหนดรายชื่อผู้ถือหลักทรัพย์เพื่อการประชุมผู้ถือหลักทรัพย์หรือวันให้สิทธิใดๆ แก่ผู้ถือหลักทรัพย์ (Record Date) (รวมเรียกว่า “วันให้สิทธิ”) ต่อตลาดหลักทรัพย์ฯ ล่วงหน้าไม่น้อยกว่า 5 วันทำการก่อนวันให้สิทธิ (เปลี่ยนแปลงจากเดิมที่กำหนดให้เปิดเผยล่วงหน้าไม่น้อยกว่า 14 วันก่อนวันให้สิทธิ)
ทั้งนี้เพื่อให้เหมาะสมกับสภาพแวดล้อมในปัจจุบันในยุคดิจิทัลที่ผู้ลงทุนสามารถเข้าถึงข้อมูลได้สะดวกรวดเร็ว และช่วยให้ผู้ที่เกี่ยวข้องมีความคล่องตัวในการดำเนินงาน โดยยังคงเป็นระยะเวลาที่ผู้ลงทุนได้รับทราบข้อมูลอย่างเพียงพอประกอบการตัดสินใจลงทุนในหลักทรัพย์นั้น